27. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 290533 της 14/16 Νοεμ. 1988 (ΦΕΚ Β΄ 845) Συμπληρωματικά μέτρα για την εκτέλεση των Κανονισμών 1094/1988 του Συμβουλίου και 1272/1988 και 1273/1988 της Επιτροπής. Έχοντας υπόψη: 1.Τις διατάξεις του άρθρ. 2 παρ. 1 περιπτ. θ΄ του Νομ. 1338/1983 «Εφαρμογή του Κοινοτικού Δικαίου» (ΦΕΚ 34/τ.Α΄/1983) όπως τροποποιήθηκε με το άρθρ. 6 του Νομ. 1440/1984 (ΦΕΚ 70/τ.Α΄/1984) και στη συνέχεια με το άρθρ. 7 του Νομ. 1775/1988 (ΦΕΚ 101/τ. Α΄/1988). 2.Την αριθ. Α 9211/ΔΙΟΝΟΣΕ 1737/3.12.1987 κοινή απόφαση του Πρωθυπουργού και του Υπουργού Εθνικής Οικονομίας «Ανάθεση αρμοδιοτήτων στους Υφυπουργούς Εθνικής Οικονομίας (ΦΕΚ 702/τ.Β΄/4.12.1987), αποφασίζουμε: Σκοπός Άρθρ.1.-Με την παρούσα απόφαση θεσπίζονται οι αναγκαίες συμπληρωματικές διατάξεις για την εκτέλεση του καν. 1094/88 (ΕΟΚ) του Συμβουλίου (ΕΕ αριθ. L 106 της 27.4.1988) «για την τροποποίηση των κανονισμών (ΕΟΚ) 797/85 και (ΕΟΚ) αριθ. 1760/87 όσον αφορά την παύση της καλλιέργειας αρόσιμων γαιών καθώς και την εκτατικοποίηση και τη μετατροπή της παραγωγής «του κανονισμού (ΕΟΚ) αριθ. 1272/88 της Επιτροπής (ΕΕ αριθ. L 121 της 15.5.1988) «για τον καθορισμό των λεπτομερειών εφαρμογής του καθεστώτος ενισχύσεων που αποσκοπούν στην ενθάρρυνση της προσωρινής παύσης της καλλιέργειας των αρόσιμων γαιών» και του κανονισμού 1273/88 (ΕΕ L 121 της 11.5.1988) της Επιτροπής «περί του ορισμού των περιοχών ή ζωνών που δύνανται να εξαιρεθούν από την εφαρμογή των καθεστώτων προσωρινής παύσης καλλιέργειας των αρόσιμων γαιών, εκτατικοποίησης και μετατροπής της παραγωγής». Ειδικότερα οι θεσπιζόμενες διατάξεις αποσκοπούν: α)Στην παύση καλλιέργειας αρόσιμων γαιών. β)Στην προστασία και διατήρηση του περιβάλλοντος. γ)Στη διατήρηση καλών αγρονομικών συνθηκών για τις γαίες που έχουν παύσει να καλλιεργούνται. Ορισμοί Άρθρ.9.-Η ισχύς της παρούσας απόφασης αρχίζει από 1 Ιουλ. 1988. Άρθρ.2.-Για την εφαρμογή της παρούσας απόφασης οι ακόλουθοι όροι έχουν την αντίστοιχη προσδιοριζόμενη έννοια: 1.«Αρόσιμες γαίες»:οι γαίες που καλλιεργούνται με τα φυτικά είδη που αναφέρονται στο παράρτημα Ι του κανονισμού (ΕΟΚ) αριθ. 571/88(ΕΕ αριθ. L 56 της 2.3.1988) και περιλαμβάνονται ως παράρτημα Ι στην παρούσα απόφαση με εξαίρεση: αα)το σημείο Δ21 του παραρτήματος του κανονισμού 571/88 «Γαίες σε αγρανάπαυση» και ββ)εκείνες που καλλιεργούνται για την παραγωγή προϊόντων που δεν υπόκεινται σε κοινή οργάνωση αγοράς. 2.«Περίοδος αναφοράς» Η περίοδος κατά την οποία καλλιεργήθηκαν πραγματικά οι αρόσιμες γαίες. Η διάρκειά της ορίζεται από 1.1.1987 έως 1.1.1988. 3.«Παραγωγός» «α)Το φυσικό πρόσωπο που είναι κάτοχος και αρχηγός Γεωργικής εκμετάλλευσης και το οποίο έχει εκμεταλλευθεί νόμιμα κατά τη διάρκεια της περιόδου αναφοράς εκτάσεις με αρόσιμες γαίες οι οποίες ορίζονται στην παρ. Ι του άρθρου αυτού». Η περίπτ. α΄ αντικαταστάθηκε ως άνω από την περιπτ. α΄ παρ. Ι άρθρου μόνου της 307479/7297/19-26 Μαΐου 1989 (ΦΕΚ Β΄ 401) απόφ. Υπ. Γεωργίας. αα)λαμβάνει τουλάχιστον το 50% του συνολικού του εισοδήματός του από την απασχόλησή του στη γεωργική εκμετάλλευση. αβ)απασχολείται στη γεωργική εκμετάλλευση αυτοπροσώπως και επαγγελματικά τουλάχιστον κατά το 50% του συνολικού χρόνου απασχόλησής του. β)το μη φυσικό πρόσωπο το οποίο: αα.(Καταργήθηκε από την περίπτ. β΄ παρ. Ι άρθρου μόνου της 307479/7297/19-26 Μαΐου 1989 (ΦΕΚ Β΄ 401) απόφ. Υπ. Γεωργίας). «ββ.Η πλειοψηφία των μελών ή μετόχων καθώς και ο νόμιμος εκπρόσωπος αυτού έχουν τις προϋποθέσεις της περίπτ. α της παρ. 3 του άρθρου αυτού». Η υποπερίπτ. ββ΄ αντικαταστάθηκε ως άνω από την περίπτ. γ΄ παρ. Ι άρθρου μόνου της 307479/7297/19-26 Μαΐου 1989 (ΦΕΚ Β΄ 401) απόφ. Υπ. Γεωργίας. γγ)έχει ελάχιστο αριθμό μελών 3. δδ)εμφανίζεται με μια από τις παρακάτω μορφές: ι)Εταιρείας με νομική προσωπικότητα. ιι)Αγροτικού συνεταιρισμού του νομ. 1541/85 ιιι)Ενώσεως φυσικών προσώπων σε: -Ομάδες κοινής εκμετάλλευσης (Ο.Κ.Ε.) -Κλαδικές οργανώσεις παραγωγής Αγροτικού Συν/σμού (Κ.Ο.-Π.Α.Σ.) -Τοπικές συνελεύσεις (ΤΣ) όπως αυτές προβλέπονται στα άρθρ. 41, 40 και 27 αντίστοιχα του νομ. 1541/85 «Αγροτικές Συνεταιριστικές Οργανώσεις» (ΦΕΚ 68Α). 4.(Καταργήθηκε από την περίπτ. δ΄ παρ. Ι άρθρου μόνου της 307479/7297/19-26 Μαΐου 1989(ΦΕΚ Β΄ 401) απόφ. Υπ. Γεωργίας). Δικαιούχοι της ενίσχυσης Άρθρ.3.-Δικαιούχοι της ενίσχυσης για τις γαίες που αποσύρονται από την καλλιέργεια είναι φυσικά και νομικά πρόσωπα. 1.Τα φυσικά πρόσωπα για να κριθούν δικαιούχοι πρέπει να πληρούν τις εξής προϋποθέσεις: (Αντί για τη σελ. 182,461) Σελ. 182,461(α) Τεύχος ΙΒ-8-2 Σελ. 33 Συνθήκη ΕΟΚ και Γεωργική Πολιτική 16.Α.ο.27 α)Να είναι παραγωγοί σύμφωνα με την παρ. 3 περιπτ. α) του άρθρ. 2 της παρούσας απόφασης. β)Να είναι αρχηγοί και κάτοχοι γεωργικής εκμετάλλευσης. γ)Να είναι ηλικίας μέχρι 65 ετών. δ)Να έχουν στην κατοχή τους την εκμ/ση τουλάχιστον ένα χρόνο στη διάρκεια 1983 έως 1988. 2.Τα νομικά πρόσωπα για να κριθούν δικαιούχοι πρέπει να πληρούν τις προϋποθέσεις που καθορίζονται από τη παρ. 3 περιπτ. β του άρθρ. 2 της παρούσας απόφασης. Διαδικασία ένταξης Άρθρ.4.-α)Αυτοί που ενδιαφέρονται να ενταχθούν στο καθεστώς αυτό, υποβάλλουν αίσθηση στην αρμόδια Δ/νση Γεωργίας με τα απαραίτητα δικαιολογητικά από τα οποία διαπιστώνεται ότι πληρούνται οι προϋποθέσεις που ορίζονται στο άρθρ. 3 της απόφασης αυτής. β)Οι αιτήσεις υποβάλλονται το αργότερο μέχρι την ημερομηνία που ορίζεται με απόφαση του Υπουργού Γεωργίας κάθε χρόνο. γ)Ο Προϊστάμενος της Διεύθυνσης Γεωργίας ελέγχει τα σχετικά δικαιολογητικά. Για την διαμόρφωση πληρέστερης γνώμης είναι δυνατόν να ζητήσει ή και να λάβει υπόψη του και άλλα συναφή αποδεικτικά στοιχεία. Με βάση τα στοιχεία αυτά, με απόφασή του εγκρίνει ή απορρίπτει την αίτηση του ενδιαφερομένου. Η απόφαση αυτή κοινοποιείται στον αιτούντα. Κατά της απορριπτικής απόφασης ο αιτών δύναται να ασκήσει ενδικοφανή προσφυγή ενώπιον του οικείου Νομάρχη μέσα σε προθεσμία 20 ημερών από την κοινοποίηση της σχετικής απόφασης. Ο Νομάρχης αποφασίζει για τις προσφυγές αυτές μέσα σε προθεσμία 90 ημερών από την ημερομηνία υποβολής τους. Η απόφαση του Νομάρχη είναι υποχρεωτική για το Δ/ντή Γεωργίας. Ύψος ενίσχυσης Άρθρ.5.-Το ύψος ενίσχυσης ανά καλλιέργεια καθορίζεται στο παράρτημα ΙΙ της παρούσας απόφασης. Σελ. 182,462(α) Τεύχος ΙΒ-8-2 Σελ. 34 Τρόπος καθορισμού και πληρωμής  των οικονομικών ενισχύσεων. Άρθρ.6.-1.Οι οικονομικές ενισχύσεις που χορηγούνται στα πλαίσια εφαρμογής του Καν. 1094/88 ΕΟΚ του Συμβουλίου και των Καν. 1272/88 και 1273/88 της επιτροπής (ΕΟΚ) ορίζονται σύμφωνα  με τα αναφερόμενα στο ΝΔ 131/74 «περί παροχής οικονομικών ενισχύσεων στη γεωργική, κτηνοτροφική, δασική και αλιευτική παραγωγή» όπως τροποποιήθηκε με το Νομ. 1409/83 σε συνδυασμό με τις διατάξεις του άρθρ. 6 του Νομ. 1558/85 ΦΕΚ 137/ΤΑ/26.7.85. 2.Ο τρόπος πληρωμής των ανωτέρω οικονομικών ενισχύσεων ορίζεται με απόφαση του Υπουργού Γεωργίας. Κυρώσεις Άρθρ.7.-1.Σε περίπτωση που ο δικαιούχος της ενίσχυσης δεν τηρεί τις συμβατικές του υποχρεώσεις που ορίζονται στους Κανονισμούς 1094/88 του Συμβουλίου και 1272 και 1273/88 της Επιτροπής και στην παρούσα απόφαση. α)Διακόπτεται κάθε περαιτέρω καταβολή των οικονομικών αυτών ενισχύσεων. β)Επιβάλλεται πρόστιμο το οποίο καθορίζεται κατά περίπτωση με απόφαση του Υπουργού Γεωργίας. 2.Σε περίπτωση που οι συμβατικές υποχρεώσεις της προηγούμενης παραγράφου δεν τηρηθούν λόγω ανωτέρας βίας, ο δικαιούχος της ενίσχυσης απαλλάσσεται των κυρώσεων που προβλέπονται στις περιπτώσεις α και β της προηγούμενης παραγράφου. 3.Σε περίπτωση όμως σοβαρών ατασθαλιών επιβάλλεται πρόστιμο, το οποίο ορίζεται με απόφαση του Υπουργού Γεωργίας. Το ύψος αυτού είναι τουλάχιστον ίσο με την καταβληθείσα κατά τα προηγούμενα χρόνια ενίσχυση η οποία εισπράττεται έντοκα και με τη διαδικασία των διατάξεων του ΝΔ 356/74 «περί κώδικος εισπράξεως Δημοσίων Εσόδων». 4.Αναστέλλεται η χορήγηση των οικονομικών ενισχύσεων της παρούσας απόφασης μέχρι την έκδοση αμετακλήτων δικαστικών αποφάσεων σε όσους παραπέμπονται στη δικαιοσύνη για εξαπάτηση του Δημοσίου. Σε περίπτωση καταδικαστικής απόφασης οι καταδικασθέντες αποκλείονται των οικονομικών ενισχύσεων για περίοδο (10) ετών. Εξουσιοδοτικές διατάξεις Άρθρ.8.-1.Με απόφαση του Υπουργού Γεωργίας είναι δυνατή η τροποποίηση ή αντικατάσταση όρων και προϋποθέσεων εφαρμογής της παρούσας. 2.Με απόφαση του Υπουργού Γεωργίας ρυθμίζεται κάθε άλλη λεπτομέρεια εφαρμογής της παρούσας απόφασης. 16.Α.ο.27 Συνθήκη ΕΟΚ και Γεωργική Πολιτική Άρθρ.9.-Κατωτέρω παρατίθενται τα παραρτήματα που προβλέπονται στην παρ. 1 του άρθρ. 2 και στο άρθρ. 5 της παρούσας, αποτελούν αναπόσπαστο τμήμα αυτής και έχουν ως εξής: ΠΑΡΑΡΤΗΜΑ Ι Αρόσιμες γαίες οι οποίες εκαλλιεργούντο και παρήγαγαν προϊόντα που υπάγονται σε κοινές οργανώσεις αγορών. Μαλακό σιτάρι και SPELT Σκληρό σιτάρι Σίκαλη Κριθάρι Βρώμη Αραβόσιτος σε κόκκους Ρύζι Άλλα σιτηρά Όσπρια για συγκομιδή σε σπόρους (περιλαμβάνονται οι σπόροι για σπορά και μείγματα οσπρίων με σιτηρά) Ζαχαρότευτλα (δεν περιλαμβάνονται και οι σπόροι για σπορά) Βιομηχανικά φυτά (περιλαμβάνονται και οι σπόροι για τα ελαιούχα ποώδη φυτά, δεν περιλαμβάνονται οι σπόροι για τα κλωστικά φυτά, το λυκίσκο, τον καπνό και τα άλλα βιομηχανικά φυτά), μεταξύ των οποίων: α)καπνός β)Λυκίσκος (γ)Βαμβάκι)  (γ)(Η λέξη “βαμβάκι” διαγράφτηκε από την 352348/9539/13-23 Οκτ. 1989 (ΦΕΚ Β΄ 816) απόφ. Υπ. Γεωργίας, της οποίας η ισχύς αρχίζει από 1 Αυγ. 1989. Αγριοκράμβες και αγριογογγύλια Ηλίανθος Σόγια Αρωματικά, φαρμακευτικά και αρωματικά φυτά. Άλλα Βιομηχανικά φυτά Καλλιέργειες υπαίθρου ή κάτω από χαμηλά στέγαστρα μεταξύ των οποίων: α)κηπευτικές καλλιέργειες μεγάλης εκτάσεως (σε αγρό) «β)Κηπευτικές καλλιέργειες μικρής έκτασης καλλιέργειες υπαίθρου ή κάτω από χαμηλά στέγαστρα». Η περίπτ. β΄ αντικαταστάθηκε ως άνω από την περίπτ. α΄ παρ. 2 άρθρου μόνου της 307479/7297/19-26 Μαΐου 1989 (ΦΕΚ Β΄ 401) απόφ. Υπ. Γεωργίας. «ΠΑΡΑΡΤΗΜΑ ΙΙ 1.Προβληματικές περιοχές      Ύψος ενίσχυσης (άρθρ. 3 παρ. 3,4 και 5 της Οδηγίας 75/268/ΕΟΚ) α)Ξηρικές καλλιέργειες              10 ECU/στρ. β)Αρδευόμενες καλλιέργειες      20 ECU/στρ. 2.Πεδινές περιοχές α)Ξηρικές καλλιέργειες             12 ECU/στρ. β)Αρδευόμενες καλλιέργειες     25 ECU/στρ.» Το παράρτημα ΙΙ αντικαταστάθηκε ως άνω από την περίπτ. β΄ παρ. 2 άρθρου μόνου της 307479/7297/19-26 Μαΐου 1989 (ΦΕΚ Β΄ 401) απόφ. Υπ. Γεωργίας. Έναρξη ισχύος 